somu9/iisc_mono_hindi_female huggingface dataset:
युवावस्था में लड़कियों में स्तनों का विकास होने लगता है तथा लड़कों के चेहरे| पर बाल उगने लगते हैं अर्थात् दाढ़ी-मूँछ आने लगती है|
ये लक्षण क्योंकि लड़कियों को लड़कों से पहचानने में सहायता करते हैं अतः इन्हें गौण लैंगिक लक्षण कहते हैं| लड़कों के सीने पर भी बाल आ जाते हैं|
लड़कों एवं लड़कियों दोनों में ही बगल एवं जाँघ के ऊपरी भाग अथवा प्यूबिक क्षेत्र में भी बाल आ जाते हैं|
बूझो और पहेली दोनों ही जानना चाहते हैं कि यौवनारम्भ में होने वाले इन परिवर्तनों का प्रारंभ कौन करता है|
किशोरावस्था में होने वाले परिवर्तन हार्मोन द्वारा नियंत्रित होते हैं| हार्मोन रासायनिक पदार्थ हैं| यह अंतःस्त्रावी ग्रंथियों अथवा अंतःस्त्रावी तंत्र द्वारा स्त्रावित किए जाते हैं|
यौवनारम्भ के साथ ही वृषण पौरुष हार्मोन अथवा टेस्टोस्टेरॉन का स्त्रवण प्रारम्भ कर देता है|
यह लड़कों में परिवर्तनों का कारक है जिनके बारे में आपने अभी-अभी पढ़ा है| उदाहरण के लिए चेहरे पर बालों का आना|
लड़कियों में यौवनारम्भ के साथ ही अंडाशय स्त्री हार्मोन अथवा एस्ट्रोजन उत्पादित करना प्रारम्भ कर देता है जिससे स्तन विकसित हो जाते हैं| दुग्धस्रावी ग्रंथियाँ अथवा दुग्ध ग्रंथियाँ स्तन के अंदर विकसित होती हैं|
अंतःस्त्रावी ग्रंथियाँ हार्मोन रुधिरप्रवाह में स्त्रावित करती हैं जिससे वह शरीर के विशिष्ट भाग अथवा लक्ष्य-स्थल तक पहुँच सकें|
लक्ष्य-स्थल हार्मोन के प्रति अनुक्रिया करता है| हमारे शरीर में अनेक अंतःस्त्रावी ग्रंथियाँ हैं|
वृषण एवं अंडाशय लैंगिक हार्मोन स्त्रावित करते हैं| आपने अभी-अभी पढ़ा है कि यह हार्मोन गौण लैंगिक लक्षणों के लिए उत्तरदायी हैं|
लैंगिक हार्मोन भी पीयूष ग्रंथि द्वारा स्त्रावित हार्मोन के नियंत्रण में हैं | पीयूष ग्रंथि अनेक हार्मोन स्त्रावित करती है|
उनमें से एक हार्मोन अंडाशय में अंडाणु एवं वृषण में शुक्राणु के परिपक्व होने को नियंत्रित करता है|
पहेली और बूझो अब समझ गए हैं कि यौवनारम्भ व्यक्ति में जनन अवधि का प्रारम्भ है जब व्यक्ति जनन की क्षमता प्राप्त करता है|
परन्तु, वे जानना चाहते हैं कि क्या जनन-काल एक बार प्रारंभ होने के बाद जीवन पर्यन्त तक चलता रहता है या कभी समाप्त होता है?
जब किशोरों के वृषण तथा अंडाशय युग्मक उत्पादित करने लगते हैं तब वे जनन के योग्य हो जाते हैं|
युग्मक की परिपक्वता एवं उत्पादन की क्षमता पुरुषों में स्त्रियों की अपेक्षा अधिक अवधि तक रहती है|
स्त्रियों में जननावस्था का प्रारम्भ यौवनारम्भ से हो जाता है तथा सामान्यतः पैंतालीस से पचास वर्ष की आयु तक चलता रहता है| यौवनारम्भ पर अंडाणु परिपक्व होने लगते हैं|
अंडाशयों में एक अंडाणु परिपक्व होता है तथा लगभग अट्ठाईस से तीस दिनों के अंतराल पर किसी एक अंडाशय द्वारा निर्मोचित होता है|
इस अवधि में गर्भाशय की दीवार मोटी हो जाती है जिससे वह अंडाणु के निषेचन के पश्चात्, युग्मनज को ग्रहण कर सके| जिसके फलस्वरूप गर्भधारण होता है|
यदि अंडाणु का निषेचन नहीं हो पाता तब उस स्थिति में अंडाणु तथा गर्भाशय का मोटा स्तर उसकी रुधिर वाहिकाओं सहित निस्तारित हो जाता है|
इससे स्त्रियों में रक्तस्त्राव होता है जिसे ॠतुस्त्राव अथवा रजोधर्म कहते हैं| तुस्त्राव लगभग {२८}{अट्ठाईस} से {३०}{तीस} दिन में एक बार होता है| पहला तुस्त्राव यौवनारम्भ में होता है जिसे रजोदर्शन कहते हैं|
लगभग पैंतालीस से पचास वर्ष की आयु में तुस्त्राव होना रुक जाता है| तुस्त्राव के रुक जाने को रजोनिवृत्ति कहते हैं| प्रारंभ में तुस्त्राव चक्र अनियमित हो सकता है तथा उसके नियमित होने में कुछ समय लग सकता है|
पहेली कहती है कि स्त्रियों में जनन-काल की अवधि रजोदर्शन से रजोनिवृत्ति तक होती है| क्या वह सही है? तुस्त्राव चक्र का नियंत्रण हार्मोन द्वारा होता है|
इस चक्र में अंडाणु का परिपक्व होना, इसका निर्मोचन, गर्भाशय की दीवार का मोटा होना एवं निषेचन न होने की स्थिति में उसका टूटना शामिल है|
यदि अंडाणु का निषेचन हो जाता है तो वह विभाजन करता है तथा गर्भाशय में विकास के लिए स्थापित हो जाता है जैसा कि आप पिछले अध्याय में पढ़ चुके हैं |
मैंने अपनी माँ और चाची को बातें करते सुना कि मेरी चचेरी बहन का होने वाला बच्चा लड़का होगा या लड़की|
मुझे यह जानने की उत्सुकता है कि इस बात का निर्धारण कैसे होता है कि निषेचित अंडाणु लड़के में अथवा लड़की में विकसित होगा|
निषेचित अंडाणु अथवा युग्मनज में, जन्म लेने वाले शिशु के लिंग निर्धारण का संदेश होता है| यह संदेश निषेचित अंडाणु में धागे-सी संरचना अर्थात गुणसूत्रों में निहित होता है|
अध्याय {८}{आठ} का स्मरण कीजिए कि गुणसूत्र प्रत्येक कोशिका के केंद्रक में उपस्थित होते हैं| सभी मनुष्यों की कोशिकाओं के केन्द्रक में {२३}{तेईस} जोड़े गुणसूत्र पाए जाते हैं|
क्या बता सकते हैं कि हम यह कैसे निश्चित करते हैं कि कोई वस्तु दूसरी वस्तु से अधिक तेज़ी से गतिशील है| किसी वस्तु द्वारा एकांक समय में चली गई दूरी क्या सूचित करती है?
आप यह भी जानते हैं कि ज़मीन पर लुढ़कती हुई गेंद जैसी कोई गतिशील वस्तु धीमी हो जाती है| कभी-कभी यह अपनी गति की दिशा भी बदल सकती है| यह भी संभव है कि गेंद धीमी हो जाए तथा अपनी दिशा भी बदल ले|
क्या आपने कभी सोचा है कि गतिशील वस्तु धीमी या तेज़ कैसे हो जाती है, अथवा अपनी गति की दिशा कैसे बदल लेती है?
आइए अपने प्रतिदिन के कुछ अनुभवों को स्मरण करें| किसी फुटबाल को गतिशील करने के लिए क्या करते हैं?
किसी गतिशील गेंद को, और अधिक तेज़ी से चलाने के लिए आप क्या करते हैं? एक गोली गेंद को किस प्रकार रोकता है ? हॉकी का खिलाड़ी हॉकी से प्रहार करके किसी गतिशील गेंद की दिशा बदल देता है| क्षेत्र रक्षक, बल्लेबाज द्वारा हिट की गई गेंद को कैसे रोकते हैं ?
इन सभी स्थितियों में गेंद की गति को तेज़ या धीमा कर दिया जाता है अथवा इसकी गति की दिशा को बदल दिया जाता है|
हम प्रायः कहते हैं कि जब किसी गेंद को धक्का देते हैं, फेंकते हैं, ठोकर मारते हैं या प्रहार करते हैं तो उस पर बल लगाया जाता है| बल क्या है?
जिन वस्तुओं पर यह लगाया जाता है उन पर यह क्या प्रभाव डालता है? इस अध्याय में हम ऐसे ही प्रश्नों के उत्तर खोजेंगे
उठाना, खोलना, बंद करना, ठोकर मारना, हिट करना, प्रहार करना, धक्का देना, खींचना आदि ऐसी क्रियाएँ हैं, जो प्रायः कुछ कार्यों का वर्णन करने के लिए प्रयोग की जाती हैं
इनमें से प्रत्येक कार्य प्रायः वस्तु की गति में किसी प्रकार का परिवर्तन लाने का प्रयास करता है|
सारणी में वस्तुओं की गति की सुपरिचित स्थितियों के कुछ उदाहरण दिये गए हैं|
आप इनमें कुछ ऐसी ही और अधिक स्थितियों को जोड़ सकते हैं अथवा इन उदाहरणों में से कुछ को बदल सकते हैं|
प्रत्येक दशा में कार्य को धक्का देना अथवा/या खींचना के रूप में पहचानिए तथा सारणी में लिखिये| आपकी सहायता के लिए एक उदाहरण दिया गया है|
क्या आपने ध्यान दिया कि इनमें से प्रत्येक कार्य को अभिकर्षण या अपकर्षण अथवा दोनों के रूप में व्यक्त किया जा सकता है?
क्या हम इससे यह निष्कर्ष निकाल सकते हैं कि किसी वस्तु को गति में लाने के लिए, उसे धक्का देना या खींचना पड़ता है|
विज्ञान में किसी वस्तु पर लगने वाले धक्के या खिंचाव को बल कहते हैं| अतः हम कह सकते हैं कि वस्तुओं को दी गई गति बल लगने के कारण होती है| वस्तु पर बल कब लगता है? आइए ज्ञात करें|
क्या आकर्षण भी एक खिंचाव है? किसी चुंबक के दो समान ध्रुवों के बीच प्रतिकर्षण के बारे में आप क्या सोचते हैं? यह खिंचाव है या धक्का? मान लीजिए कोई आदमी स्थिर कार के पीछे खड़ा है ? क्या उसकी उपस्थिति के कारण कार गति में आएगी?
मान लीजिए अब आदमी कार को धक्का लगाना प्रारम्भ करता है , अर्थात, वह इस पर बल लगाता है|
कार लगाए गए बल की दिशा में गति करना प्रारम्भ कर सकती है| ध्यान दीजिए|
कि कार को गति देने के लिए आदमी को इसे धक्का लगाते रहना होगा|
कोई भारी वस्तु जैसे मेज़ या संदूक लीजिए जिसे आप जोर से धकेलने पर ही गति में ला सकें| इसे अकेले धकेलने का प्रयत्न कीजिए|
क्या आप इसे खिसका पाते हैं| अब अपने किसी मित्र से कहिए कि बक्से को उसी दिशा में धकेलने में आपकी सहायता करे |
क्या अब इसको खिसकाना आसान है? क्या आप बता सकते हैं कि ऐसा क्यों हुआ?
अब उसी वस्तु को फिर से धकेलिए लेकिन इस बार अपने मित्र से कहिए कि वह इसे विपरीत दिशा से धकेले |
क्या वस्तु गतिमान होती है| यदि यह गति में आती है तो इसकी गति की दिशा को नोट कीजिए ? क्या आप अनुमान लगा सकते हैं, कि आप में से कौन अधिक बल लगा रहा है? क्या आपने कभी रस्साकशी का खेल देखा है ?
इस खेल में दो टोलियाँ एक रस्से को विपरीत दिशा में खींचती हैं | दोनों टोलियों के सदस्य रस्से को अपनी दिशा में खींचने का प्रयत्न करते हैं| कभी-कभी| रस्सा बिलकुल नहीं खिसकता|
अब स्मरण कीजिए कि क्रियाकलाप में जब आप तथा आपके मित्र ने भारी संदूक को एक ही दिशा में धकेला था तो क्या हुआ था|
यदि किसी वस्तु पर दो बल विपरीत दिशा में कार्य करते हैं तो इस पर लगने वाला कुल (नेट) बल दोनों बलों के अंतर के बराबर होता है|
क्रियाकलाप में जब आप दोनों भारी संदूक को विपरीत दिशा में धकेल रहे थे तो आपने क्या देखा था|
इस प्रकार हमने सीखा कि एक बल दूसरे से बड़ा छोटा या बराबर हो सकता है| बल की प्रबलता प्रायः इसके परिमाण से मापी जाती है|
बल के बारे में बताते समय हमें उस दिशा का उल्लेख करना भी आवश्यक है,जिसमें बल कार्य करता है
यह भी याद रखिए, यदि लगाए गए बल की दिशा या परिमाण में परिवर्तन हो जाए तो इसका प्रभाव भी बदल जाता है|
सामान्य रूप में, किसी वस्तु पर एक से अधिक बल लगे हो सकते हैं| तथापि, वस्तु पर इनका प्रभाव नेट बल के कारण ही होता है|
आइए अब ज्ञात करें कि जब किसी वस्तु पर बल लगता है तो क्या होता है ? रबड़ की एक गेंद लीजिए तथा इसे किसी समतल सतह जैसे मेज़ पर या कंकरीट के फर्श पर रखिए
अब गेंद को धीरे से समतल सतह पर धक्का दीजिए | क्या गेंद गति में आ जाती है? गतिशील गेंद को फिर से धक्का दीजिए| क्या इसकी चाल में कुछ परिवर्तन होता है?
यह बढ़ती है या घटती है| अब अपनी हथेली को गतिशील गेंद के सामने रखिए| जैसे ही गतिशील गेंद इसे स्पर्श करे हथेली को हटा लीजिए|
क्या आपकी हथेली गेंद पर कोई बल लगाती है? गेंद की चाल पर इसका क्या प्रभाव पड़ता है? क्या यह बढ़ती है या घटती है?
यदि आप गतिशील गेंद को अपनी हथेली से रोक लें तो क्या होगा| आप इसी प्रकार की अन्य स्थितियों पर विचार कर सकते हैं|
उदाहरण के लिए, पेनल्टी किक लेते समय खिलाड़ी गेंद पर बल लगाता है| किक लगने से पहले गेंद विराम अवस्था में थी, अतः इसकी चाल शून्य थी| लगाए गए बल ने गेंद को गोल की ओर गति प्रदान की|
मान लीजिए गोली, गोल बचाने के लिए गेंद पर झपटता है या उछलता है| इस क्रिया द्वारा गोली गतिशील गेंद पर बल लगाने का प्रयत्न करता है|
उसके द्वारा लगाया गया बल गे द को रोक सकता है या विक्षेपित कर सकता है और गोल होने से बचा सकता है| यदि गोली गेंद को रोकने में सफल हो जाता है तो इसकी चाल शून्य हो जाती है|
ये प्रेक्षण सुझाते हैं कि किसी वस्तु पर लगाए गए बल द्वारा उसकी चाल बदली जा सकती है| यदि लगाया गया बल गति की दिशा में है तो वस्तु की चाल बढ़ जाती है|
यदि बल वस्तु की गति की दिशा के विपरीत दिशा में लगाया जाए तो वस्तु की चाल कम हो जाती है|
पहेली यह जानने के लिए उत्सुक है कि क्या बल लगाने से केवल वस्तु की चाल ही परिवर्तित होती है| आइए ज्ञात करें|
बाल के खेल में खिलाड़ी प्रायः विजयी चाल बनाने के लिए गतिशील गेंद को धकेल कर अपनी टीम के साथियों के पास पहुँचा देते हैं|
कभी-कभी जोर से प्रहार करके गेंद को मैदान के दूसरी ओर पहुँचा दिया जाता है| क्रिकेट में बल्लेबाज़ बल्ले से गेंद पर बल लगाकर अपना शॉट खेलते हैं|
क्या इन स्थितियों में गेंद की गति की दिशा में कोई परिवर्तन होता है| इन सभी उदाहरणों में बल लगने के कारण गतिशील गेंद की चाल तथा दिशा बदल जाती है|
क्या आप इस प्रकार के कुछ और उदाहरण प्रस्तुत कर सकते हैं| किसी वस्तु की चाल अथवा उसकी गति की दिशा, अथवा दोनों में होने वाले परिवर्तन को इसकी गति की अवस्था में परिवर्तन द्वारा व्यक्त किया जाता है|
अतः, बल द्वारा किसी वस्तु की गति की अवस्था में परिवर्तन लाया जा सकता है| गति की अवस्था किसी वस्तु की गति की अवस्था का वर्णन इसकी चाल तथा गति की दिशा से किया जाता है|
विराम अवस्था को शून्य चाल की अवस्था माना जाता है| कोई वस्तु विराम अवस्था में अथवा गतिशील में हो सकती है, दोनों ही इसकी गति की अवस्थाएँ हैं|
क्या इसका यह अर्थ है कि बल लगने पर सदैव ही किसी वस्तु की गति की अवस्था में परिवर्तन होगा? आइए पता करें
यह हमारा सामान्य अनुभव है कि अनेक बार बल लगाने पर भी वस्तु की गति की अवस्था में परिवर्तन नहीं होता|
उदाहरण के लिए, एक भारी संदूक आपके द्वारा अधिकतम बल लगाए जाने पर भी गति न करे|
इसी प्रकार, यदि आप किसी दीवार को धकेलने का प्रयास करें तो उस पर आपको बल का कोई प्रभाव दिखाई नहीं देगा|
जितनी स्थितियों में संभव हो बल का प्रभाव देखने का प्रयत्न कीजिए| आप अपने पर्यावरण में उपलब्ध सामग्री का उपयोग करके इसी प्रकार की कुछ अन्य स्थितियों को भी यहाँ पर जोड़ सकते हैं|
जब आप अपनी हथेलियों के बीच एक फूले हुए गुब्बारे को रख कर दबाते हैं तो क्या होता है ? जब गुँधे आटे की लोई को बेल कर चपाती बनाते हैं तो उसकी आक्रुति पर क्या प्रभाव पड़ता है
जब आप मेज़ पर रखी किसी रबड़ की गेंद को दबाते हैं तो क्या होता है| इन सभी उदाहरणों में आपने देखा कि किसी वस्तु पर बल लगाने से उसकी आकृति में परिवर्तन हो सकता है|
उपरोक्त सभी क्रियाकलाप कर लेने के पश्चात, अब आप समझ गए होंगे कि बल| किसी वस्तु को विराम अवस्था से गति में ला सकता है| गतिशील वस्तु की चाल में परिवर्तन कर सकता है|
यह स्मरण रखना आवश्यक है कि यद्यपि बल इनमें से एक या अधिक प्रभावों को उत्पन्न कर सकता है, तथापि, इनमें से कोई भी प्रभाव बगैर बल लगाए उत्पन्न नहीं हो सकता|
अतः कोई वस्तु बिना बल लगाए, अपने आप गति में नहीं आ सकती, अपने आप दिशा परिवर्तित नहीं कर सकती तथा अपने आप आकृति में परिवर्तन नहीं ला सकती|
क्या बगैर पकड़े पानी की किसी बाल्टी को उठा सकते हैं| सामान्यतः, किसी वस्तु पर बल लगाने के लिए, आपके शरीर का वस्तु के साथ सम्पर्क होना चाहिए|
सम्पर्क किसी छड़ी या रस्सी की सहायता से भी हो सकता है| जब हम किसी वस्तु, जैसे अपने विद्यालय के बस्ते को धकेलते हैं या पानी की बाल्टी को उठाते हैं, तो बल कहाँ से आता है?
यह बल हमारे शरीर की मांसपेशियों द्वारा लगता है| हमारी मांसपेशियों के क्रियास्वरूप लगाने वाले बल को पेशीय बल कहते हैं|
पेशीय बल ही हमें अपने सभी क्रियाकलाप करने योग्य बनाता है| इन क्रियाकलापों में शरीर की गति तथा मुड़ना भी सम्मिलित है|
क्या इस प्रक्रिया को पेशीय बल करता है? आप यह भी जानते हैं कि श्वसन प्रक्रिया में, वायु अन्दर लेते तथा बाहर निकालते समय, फेफड़े फैलते और सिकुडते हैं
श्वसन प्रक्रिया को संभव बनाने के लिए ये पेशियाँ कहाँ स्थित हैं? हमारे शरीर में पेशियों द्वारा बल लगाने के क्या कुछ और उदाहरण आप बतला सकते हैं?
पशु भी अपने शारीरिक क्रियाकलापों तथा अन्य कार्यों को करने के लिए पेशीय बल का उपयोग करते हैं|
बैल, घोड़े, गधे तथा ऊँट जैसे पशु हमारे लिए विभिन्न कार्य करने के लिए उपयोग किए जाते हैं| इन कार्यों को करने के लिए वे पेशीय बल का उपयोग करते हैं |
क्योंकि पेशीय बल तभी लगाया जा सकता है जब पेशियाँ किसी वस्तु के सम्पर्क में हों, इसलिए इसे सम्पर्क बल भी कहते हैं| क्या अन्य प्रकार के सम्पर्क बल भी हैं?
आइए पता करें| अपने कुछ अनुभवों को स्मरण कीजिए| फर्श पर लुढ़कने वाली गेंद धीरे-धीरे धीमी हो जाती है और अन्त में रुक जाती है|
साइकिल चलाते समय जब हम पेडल चलाना बंद कर देते हैं तो ये भी धीरे-धीरे धीमी होती है और अंत में रुक जाती है|
किसी कार या स्कूटर के इंजन को बंद कर देने पर वह भी कुछ समय बाद रुक जाता है| इसी प्रकार नाव भी खेना बंद कर देने पर, कुछ दूर चलकर रुक जाती है|
क्या आप इस प्रकार के कुछ अन्य अनुभवों को इनमें जोड़ सकते हैं?
इन सभी स्थितियों में वस्तुओं पर कोई बल लगता प्रतीत नहीं होता फिर भी इनकी चाल धीरे-धीरे कम होती जाती है और अन्त में ये विराम अवस्था में आ जाती हैं|
इनकी गति की अवस्था में परिवर्तन किस कारण होता है |क्या इन पर कोई बल लग रहा होता है ?
क्या आप अनुमान लगा सकते हैं कि प्रत्येक दशा में बल किस दिशा में लग रहा होगा ? इन सभी उदाहरणों में वस्तुओं की गति की अवस्था में परिवर्तन का कारण घर्षण बल है
फ़र्श तथा गेंद की सतहों के बीच लगने वाला घर्षण बल ही गतिशील गेंद को विराम अवस्था में लाता है|
इसी प्रकार पानी तथा नाव की सतहों के बीच घर्षण, खेना बंद करने पर नाव को रोक देता है|
घर्षण बल सभी गतिशील वस्तुओं पर लगता है और इसकी दिशा सदैव गति की दिशा के विपरीत होती है|
आप यह जानने के लिए उत्सुक होंगे कि क्या यह आवश्यक है कि किसी वस्तु पर बल लगने वाला बल सदैव सम्पर्क बल ही होग आइए पता लगाएँ ?
क्या बेलनों पर रखा चुंबक, दूसरे चुंबक को समीप लाने पर गति करने लगता है ? क्या यह सदैव समीप आने वाले चुंबक की दिशा में गति करता है ? ये प्रेक्षण क्या सुझाते हैं ?
क्या इसका अर्थ यह है कि चुंबकों के बीच कोई बल अवश्य ही कार्य कर रहा है?
दो वस्तुओं के बीच आकर्षण अथवा प्रतिकर्षण को भी खींचने या धक्का देने के रूप में देखा जा सकता है|
क्या चुंबकों के बीच लगने वाले बल को देखने के लिए आपको इन्हें सम्पर्क में लाना पड़ता है?
एक चुंबक दूसरे चुंबक पर बगैर सम्पर्क में आए ही बल लगा सकता है| चुंबक द्वारा लगाया गया बल असम्पर्क बल का एक उदाहरण है|
इसी प्रकार, चुंबक द्वारा किसी लोहे के टुकड़े पर लगाया गया बल भी असम्पर्क बल है|
प्लास्टिक का एक स्ट्रॉ लीजिए और इसको लगभग दो बराबर भागों में काट लीजिए| धागे की सहायता से एक टुकड़े को किसी मेज़ के किनारे से लटकाइए |
अब स्ट्रॉ के दूसरे टुकड़े को अपने हाथ में पकड़िए और इसके स्वतंत्र सिरे को कागज़ की एक शीट से रगड़िए|
स्ट्रॉ के रगड़े हुए सिरे को लटके हुए स्ट्रॉ के समीप लाइए| सुनिश्चित कीजिए कि दोनों टुकड़े एक-दूसरे को स्पर्श न करें| आप क्या देखते हैं|
अब, लटके हुए स्ट्रॉ के स्वतंत्र सिरे को कागज़ की शीट से रगड़िए|
फिर से दूसरे स्ट्रॉ के टुकड़े को जिसे पहले ही कागज़ की शीट से रगड़ा जा चुका है, लटके हुए स्ट्रॉ के स्वतंत्र सिरे के समीप लाइए|
अब आप क्या देखते हैं? आवेश उपार्जित कर लेता है| ऐसा स्ट्रॉ आवेशित वस्तु का एक उदाहरण है|
एक आवेशित वस्तु द्वारा किसी दूसरी आवेशित अथवा अनावेशित वस्तु पर लगाया गया बल स्थिरवैद्युत बल कहलाता है| वस्तुओं के सम्पर्क में न होने पर भी यह बल कार्य करता है|
इसलिए स्थिरवैद्युत बल असम्पर्क बल का एक अन्य उदाहरण है| आप अध्याय में विद्युत आवेशों के बारे में विस्तार से अध्ययन करेंगे|
आप जानते हैं कि यदि कोई सिक्का या पेन आपके हाथ से छूट जाए तो यह धरती की ओर गिरता है|
पेड़ से अलग होने के पश्चात पत्तियाँ या फल भी धरती की ओर ही गिरते हैं| क्या कभी आपने सोचा है कि ऐसा क्यों होता है?
जब सिक्का आपके हाथ में पकड़ा हुआ है तो यह विराम अवस्था में है|
क्या इस पर बिना बल लगे ऐसा हो सकता है ? यह बल कौन सा है| यह बल कौन सा है| वस्तुएँ पृथ्वी की ओर इसलिए गिरती हैं क्योंकि यह उन्हें अपनी ओर आकर्षित करती हैं
इस बल को गुरुत्व बल या केवल गुरुत्व कहते हैं| यह एक आकर्षण बल है| गुरुत्व बल प्रत्येक वस्तु पर लगता है|
गुरुत्व बल हम सभी पर हर समय बगैर हमारी जानकारी के लगता रहता है| जैसे ही हम कोई नल खोलते हैं पानी धरती की ओर बहने लगता है| गुरुत्व बल के कारण ही नदियों में पानी नीचे की ओर बहता है|
गुरुत्व केवल पृथ्वी का ही गुण नहीं है| वास्तव में विश्व में सभी वस्तुएँ, चाहे वे छोटी हों या बड़ी हों, एक दूसरे के ऊपर बल लगाती हैं| यह गुरुत्वाकर्षण बल कहलाता है|
आपने यह भी सीखा है कि पवन तथा चक्रवात वायु दाब के अन्तर के कारण बनते हैं| क्या दाब तथा बल में कोई संबंध है? आइए पता लगाएँ|
किसी लकड़ी के तख्ते में एक कील को इसके शीर्ष से ठोकने का प्रयत्न कीजिए, क्या आप सफल हो पाते हैं? अब कील को नुकीले सिरे से ठोकने का प्रयत्न कीजिए, क्या आप इस बार इसे ठोक पाते हैं?
सब्जियों को किसी कुंठित चाकू तथा उसके बाद एक तीखे चाकू से काटने का प्रयास कीजिए| किसमें आसानी है|
क्या आपको ऐसा लगता है कि जिस क्षेत्रफल पर बल लगाया जाता है वह इन कार्यों को आसान बनाने में एक भूमिका निभाता है? किसी पृष्ठ के प्रति एकांक क्षेत्रफल पर लगने वाले बल को दाब कहते हैं|
यहाँ पर हम केवल उन बलों पर विचार करते हैं जो उस पृष्ठ के लम्बवत् हैं जिस पर दाब ज्ञात करना है| अब मेरी समझ में आया कि कुलियों को जब भारी बोझ उठाना होता है तो वे अपने सिर पर एक कपड़े को गोल लपेट कर क्यों रखते हैं |
इस प्रकार वे अपने शरीर से बोझ के सम्पर्क क्षेत्रफल को बढ़ा देते हैं|
अतः उनके शरीर पर लगने वाला दाब कम हो जाता है और वे बोझ को आसानी से उठा सकते हैं| ध्यान दीजिए कि उपरोक्त व्यंजक में क्षेत्रफल ‘हर’ में है|
इसलिए यदि बल बराबर हो तो पृष्ठ का क्षेत्रफल जितना कम होगा उस पर दाब उतना ही अधिक होगा| कील के नुकीले सिरे का क्षेत्रफल इसके शीर्ष की अपेक्षा बहुत कम है|
इसलिए वही बल कील के नुकीले सिरे को लकड़ी के तख्ते में ठोकने के लिए पर्याप्त दाब उत्पन्न कर देता है|
क्या अब आप बता सकते हैं कि कंधे पर लटकाने वाले थैलों में चौड़ी पट्टी क्यों लगाई जाती है? इन थैलों में बारीक पट्टी क्यों नहीं लगाई जाती?
और, काटने तथा सूराख करने वाले औज़ारों के किनारे सदैव तीक्ष्ण क्यों होते हैं ? क्या द्रवों तथा गैसों द्वारा भी दाब लगता है ? क्या यह भी उस क्षेत्रफल पर निर्भर होता है जिस पर बल कार्य करता है?
आइए ज्ञात करें| पारदर्शी काँच की एक नली अथवा प्लास्टिक का पाइप लीजिए| पाइप/नली की लम्बाई लगभग पचीस सेंटीमीटर तथा इसका व्यास लगभग पाँच-साढे सात सेंटीमीटर होना चाहिए|
एक अच्छी, पतली रबड़ की शीट भी लीजिए| आप गुब्बारे की रबड़ का प्रयोग कर सकते हैं|
पाइप के एक सिरे पर रबड़ की शीट को तान कर बाँध दीजिए| पाइप को ऊध्र्वाधर स्थिति में रखते हुए बीच में से पकड़िए | अपने किसी मित्र से पाइप में कुछ पानी उड़ेलने के लिए कहिए|
क्या रबड़ की शीट बाहर की ओर फूल जाती है ? पाइप में पानी के स्तम्भ की ऊँचाई भी नोट कीजिए| पाइप में कुछ पानी और उड़ेलिए|
रबड़ शीट के फुलाव तथा पाइप में पानी के स्तम्भ की ऊँचाई को पुनः नोट कीजिए| इस प्रक्रिया को कुछ बार दोहराइए|
क्या आप रबड़ शीट के फुलाव तथा पाइप में पानी के स्तम्भ की ऊँचाई में कुछ संबंध देख पाते हैं? प्लास्टिक की एक बोतल लीजिए|
आप पानी या मृदुपेय की उपयोग की जा चुकी कोई बोतल ले सकते हैं|
चित्र में दर्शाए अनुसार बोतल के पेंदे के पास कुछ सेंटीमीटर लम्बी काँच की एक बेलनाकार नली लगाइए|
ऐसा करने के लिए काँच की नली के एक सिरे को थोड़ा सा गर्म कीजिए और फिर जल्दी से बोतल के पेंदे के समीप घुसा दीजिए| सुनिश्चित कीजिए कि जोड़ के पास से पानी न रिसे|
यदि पानी रिसता है तो इसको पिघले मोम से अच्छी प्रकार बंद कीजिए| काँच की नली के मुँह को क्रियाकलाप ग्यारह दशमलव आठ के अनुसार एक पतली रबड़ की शीट से बंद कीजिए|
अब बोतल को पानी से आधा भरिए| आप क्या देखते हैं? इस बार काँच की नली के मुँह पर लगाई गई रबड़ की शीट क्यों फूल जाती है?
बोतल में कुछ पानी और डालिए| क्या रबड़ की शीट के फुलाव में कुछ अन्तर आता है| ध्यान दीजिए कि रबड़ की शीट को बर्तन के नीचे, नहीं बल्कि पार्श्व में लगाया गया है|
क्या इस स्थिति में रबड़ शीट का फूलना यह दर्शाता है कि पानी बर्तन की दीवारों पर भी दाब डालता है ? आइए इसकी और अधिक छानबीन करें
प्लास्टिक की एक खाली बोतल अथवा एक बेलनाकार बर्तन लीजिए| आप खाली डिब्बा या प्लास्टिक की बोतल का उपयोग कर सकते हैं|
अब बोतल को पानी से भरिए| आप क्या देखते हैं|क्या सूराखों से निकलता पानी बोतल से बराबर की दूरी पर गिरता है |आप क्या देखते हैं ?क्या सूराखों से निकलता पानी बोतल से बराबर की दूरी पर गिरता है?
यह क्या दर्शाता है? क्या अब आप कह सकते हैं कि द्रव बर्तन की दीवारों पर दाब डालते हैं? क्या गैसें भी दाब डालती हैं?
क्या वे भी जिस बर्तन में रखी जाती हैं उसकी दीवारों पर दाब डालती हैं ? आइए ज्ञात करें
जल-संभरण के लिए प्रयोग किए जाने वाले पाइपों के लीक करते हुए जोड़ों या सूराखों से मैंने पानी के फ़ुव्वारों को बाहर आते देखा है|
मान लीजिए आपके पास एक ऐसा गुब्बारा है जिसमें सूराख है| क्या आप इसे फुला पाएँगे ? यदि नहीं, तो क्यों? क्या हम कह सकते हैं कि वायु प्रत्येक दिशा में दाब लगाती है?
स्मरण कीजिए कि यदि साइकिल की ट्यूब में पंक्चर हो तो इसके अंदर की हवा का क्या होता है?
क्या ये प्रेक्षण दर्शाते हैं कि वायु किसी फुलाए हुए गुब्बारे या साइकिल की ट्यूब की अंदर की दीवारों पर दाब डालती है?
इस प्रकार हम कह सकते हैं कि गैसें जिस बर्तन में रखी जाती हैं उसकी दीवारों पर दाब डालती हैं|
हम जानते हैं कि हमारे चारों ओर वायु है| वायु के इस आवरण को वायुमंडल कहते हैं|
वायुमंडलीय वायु पृथ्वी के तल से कई किलोमीटर ऊपर तक फैली हुई है| इस वायु द्वारा लगाए गए दाब को वायुमंडलीय दाब कहते हैं| हम जानते हैं कि प्रति एकांक क्षेत्रफल पर लगने वाले बल को दाब कहते हैं|
यदि हम एक इकाई क्षेत्रफल की कल्पना करें, और इसके ऊपर वायु से भरा एक लम्बा बेलन खड़ा हुआ मानें, तब इस बेलन में वायु पर लगने वाला गुरुत्व बल वायुमंडलीय दाब के बराबर होगा |
लेकिन वायुमंडलीय दाब है कितना? आइए इसके परिणाम के बारे में विचार करें|
एक अच्छी रबड़ का एक चूषक लीजिए| यह रबड़ के एक छोटे प्याले की भांति दिखाई देता है |
इसको किसी समतल चिकने पृष्ठ पर जोर से दबाइए| क्या यह पृष्ठ से चिपक जाता है?
इसको खींच कर पृष्ठ से उठाने का प्रयत्न कीजिए क्या आप सफल हो पाते हैं ?
जब आप चूषक को दबाते हैं तो कप तथा पृष्ठ के बीच की अधिकांश वायु बाहर निकल जाती है|
चूषक पर वायुमंडलीय दाब लगता है इसलिए यह पृष्ठ के साथ चिपक जाता है|
चूषक को पृष्ठ से खींच कर अलग करने के लिए लगाया गया बल इतना अधिक होना चाहिए कि यह वायुमंडलीय दाब पर पार पा सके|
इस क्रियाकलाप से संभवतः आपको वायुमंडलीय दाब के परिमाण का अनुमान लग गया होगा|
वास्तव में, यदि चूषक तथा पृष्ठ के बीच में से समस्त वायु को निकाल दिया जाए तो किसी भी मनुष्य के लिए चूषक पृष्ठ से खींच कर अलग करना संभव नहीं होगा| क्या इससे आप अनुमान लगा सकते हैं कि वायुमंडलीय दाब कितना अधिक होता है|
यदि मेरे सिर का क्षेत्रफल पंद्रह इंटू पंद्रह सेंटीमीटर हो तो मेरे सिर पर वायु कितना बल लगा रही है| इस गुरुत्व बल के नीचे हम दब कर पिचक क्यों नहीं जाते|
इसका कारण है कि हमारे शरीर के अन्दर का दाब भी वायुमंडलीय दाब के बराबर है और यह बाहर के दाब को संतुलित कर देता है|
इस पम्प की सहायता से उन्होंने नाटकीय ढंग से वायु दाब के बल का प्रदर्शन किया| उन्होंने धातु के दो खोखले अर्धगोले लिए जिनमें प्रत्येक का व्यास {५१}{इक्यावन}सेंटि मीटर् था| इन गोलों को एक साथ जोड़कर उनके बीच की वायु निकाल दी गई|
तब प्रत्येक अर्धगोले पर आठ-आठ घोड़े विपरीत दिशा में खींचकर अलग करने के लिए लगाए| वायु दाब का बल इतना अधिक था कि इतने घोड़े भी अर्धगोलों को अलग न कर पाए|
बल दो वस्तुओं के बीच अन्योन्यक्रिया के कारण लगता है| बल का परिमाण तथा दिशा दोनों होते हैं|
किसी वस्तु की चाल में परिवर्तन अथवा गति की दिशा में परिवर्तन अथवा दोनों में होने वाले परिवर्तन का अर्थ है, इसकी गति की अवस्था में परिवर्तन होगा
किसी वस्तु पर लगने वाला बल उसकी गति की अवस्था में अथवा उसकी आकृति में परिवर्तन कर सकता है|
किसी वस्तु पर लगने वाला बल उसके साथ सम्पर्क में आने पर या सम्पर्क में आए बगैर लग सकता है| प्रति एकांक क्षेत्रफल पर लगने वाले बल को दाब कहते हैं|
द्रव तथा गैसें बर्तनों की दीवारों पर दाब लगाते हैं| हमारे चारों ओर की वायु द्वारा लगाए गए दाब को वायुमंडलीय दाब कहते हैं|
सूखे रेत की लगभग दस सेंटीमीटर मोटाई की तथा पचास सेंटीमीटर इंटू पचास सेंटीमीटर क्षेत्रफल की एक क्यारी बनाइए|
सुनिश्चित कीजिए कि इसका ऊपरी पृष्ठ समतल हो| लकड़ी या प्लास्टिक का एक स्टूल लीजिए| ग्राफ-पेपर से एक सेंटिमीटर् चौड़ी दो पट्टियाँ काटिए|
स्टूल की किसी भी टाँग पर एक पट्टी को निचले सिरे पर तथा दूसरी पट्टि को ऊपर के सिरे पर चिपकाइए|
अब धीरे से स्टूल को रेत की क्यारी पर इस प्रकार रखिए कि इसकी टाँगें रेत पर टिकी रहें| यदि आवश्यकता हो तो रेत की क्यारी के साइज़ को बढ़ा लीजिए|
अब स्टूल की सीट पर एक बोझा, जैसे किताबों से भरा स्कूल का बस्ता, रखिए| ग्राफ-पेपर पर रेत के तल का चिह्न लगाइए|
इससे आपको ज्ञात होगा कि स्टूल की टाँगें रेत में कितनी गहराई तक धँसी हैं|
अब स्टूल को उलटा कीजिए जिससे कि इसकी सीट रेत की क्यारी पर टिके| स्टूल अब जिस गहराई तक धँसता है उसे नोट कीजिए|
अब फ़िर से उसी बोझे को स्टूल पर रखिए जो आपने पहली बार रखा था| नोट कीजिए कि स्टूल कितनी गहराई तक रेत में धँसता है| दोनों स्थितियों में स्टूल द्वारा लगाए गए दाब की तुलना कीजिए|